पीसीबी अपनी इस महीने बोर्ड बैठक में पीसीबी का नया अध्यक्ष चुनेगा जबकि खान अगस्त के मध्य में अपने तीन वर्ष के कार्यकाल को पूरा कर लेंगे। गौरतलब है कि हाल ही में हुये आईसीसी संशोधन के बाद वैश्विक क्रिकेट संस्था ने पाकिस्तान में अंतरराष्ट्रीय क्रिकेट को बहाल करने का भी भरोसा दिया था और वल्र्ड एकादश के साथ आईसीसी चैंपियंस ट्राफी विजेता पाकिस्तानी टीम के साथ सीरीज कराने का भी संकेत दिया था। ऐसे में आईसीसी प्रमुख मनोहर को पीसीबी से मिले इस आमंत्रण को प्रस्तावित सीरीज से भी जोड़कर देखा जा रहा है। वर्ष 2009 में श्रीलंकाई क्रिकेट टीम पर लाहौर के गद्दाफी स्टेडियम के बाहर आतंकवादी हमले के बाद से ही पाकिस्तान में अंतरराष्ट्रीय क्रिकेट लगभग समाप्त हो चुका है।